Keskustelu:Psykiatrian vastaisuus

message: Ihmettelen psykiatrian yhdistämistä eugeniikkaan. Jos jotkut psykiatrit ovat aikanaan kannattaneet eugeniikkaa niin ei kai se oikeuta yhtäläisyysmerkin vetämistä. On monta muutakin ammattiryhmää, jonka piirissä eugeniikkaa on kannatettu – siispä syytettäköön koko ammattikuntaa! Eli kysymys on siitä, millä tavalla psykiatria siis ILMENTÄÄ eugeniikkaa? --Kospo75 (keskustelu) 16. heinäkuuta 2016 kello 10.58 (EEST)
replies: text: Ei yhtäläisyysmerkkiä vedetäkään. Psykiatriaa on silti saanut vaikutteita hyvin ihmisvihamielisestä ideologiasta minkä todistaa historian tunnetuimpien psykiatrien (Kraepelin, Bleuler) eugeniikkaintoilu. Se että kaksi henkilöä on kannattanut eugeniikkaa on sikäli merkityksellistä, että psykiatria perustuu näiden kahden vaikutusvaltaisen henkilön ajatuksille. Henkisistä ongelmista kärsiviä ei edes yritetty auttaa, vaan heidät nähtiin ongelmana, jonkinlaisena yhteiskunnan painolastina, ja heidät haluttiin steriloida, jotta mielisairaat eivät lisääntyisi. Mielisairauksia ei uskottu edes voitavan parantaa, vaan tärkeintä oli lukita mielisairaat johonkin vankilamaiseen paikkaan etteivät he aiheuttaisi vahinkoa yhteiskunnalle/muille ihmisille. Ydinjuttu on ajatus mielisairauksien periytymisestä ja siitä miten se yhteiskunnallinen ongelma ratkaistaan. Historiassa ratkaisu oli lukita vankilamaisiin paikkoihin ja steriloida mielisairaat ettei sellaisia tule lisää. Sitenpä eugeniikka ja psykiatria jakavat yhteisen historian, jossa ei ajateltu potilaan parasta vaan yhteiskunnan etua. Natsi-ideologian mukainen potilaiden systemaattinen hävittäminen ei ole kaukana ajattelutavasta. Olisi silti väärin väittää, että tänä päivänä psykiatrit olisivat eugeniikan kannattajia tai pyrkisivät tuhoamaan potilaansa jne. Synkälle historialle ei kuitenkaan voi mitään. Ja jos steriloinnit eivät puistata, niin kannattaa kysyä Suomessa ja Ruotsissa steriloitaviksi vielä niinkin hiljattain kuin 1960-70-luvuilla määrätyiltä. Esimerkiksi Ruotsissa potilaiden sterilointi alkoi vuonna 1934 mikä osuu Natsi-Saksan kanssa samaan aikaan. --Hartz (keskustelu) 30. toukokuuta 2017 kello 09.12 (EEST)

text: Vaikkei kysymykseen varsinaisesti liitykään, myös lobotomia kuvastaa psykiatriassa vallinnutta ajattelutapaa, jossa yhteiskunnan etu on potilaan etu. Lobotomia oli vaarallinen ja jopa vammauttava toimenpide, joita kuitenkin suoritettiin, koska rauhalliset potilaat olivat yhteiskunnan näkökulmasta hyvä/toivottu asia. Siinä ei oikein mietitty potilaan etua. Tämä liittyy kysymykseen ehkä siten, että humaani kohtelu ei ollut kovin tärkeää ja yhteiskunnan edun nimissä voitiin vaikkapa aivoja sorkkia. Tätä voi ehkä verrata tilanteeseen jossa fiksuistä ihmisistä pitäisi tehdä tyhmiä lyömällä heitä lekalla päähän, jotta kaikki ihmiset olisivat yhtä tyhmiä ja saavutettaisiin yhteiskunnan edun nimissä täydellinen tasa-arvo. --Hartz (keskustelu) 30. toukokuuta 2017 kello 09.35 (EEST)

text: En nyt kirjoita tästä aiheesta enempää ettei keskustelusivu täyty, mutta tyhjentävän vastauksen kysymykseen antaa suomalainen psykiatri Vaasan mielisairaalasta Yrjö K. Suominen. --Hartz (keskustelu) 30. toukokuuta 2017 kello 09.52 (EEST)
replies: text: :Jälkiviisastelu on kaikkien viisastelujen äiti. Tosiasiassa lobotomialla ajateltiin autettavan potilasta. Silloin ei ollut nykyisiä lääkkeitä vaan käytetyt lääkkeet vei ihmisen katatoniseen tilaan. Ei nykylääkkeetkään ole mitään täsmälääkkeitä vaan niilläkin on sivuvaikutuksia mutta ihminen kykenee silti aina elämään ja käymään töissäkin useimmiten. Kirjoituksessasi on paljon muutakin joka vaatisi kommentteja, mutta riittäköön tämä tällä kertaa. --Lehmäantilooppi (keskustelu) 30. toukokuuta 2017 kello 10.24 (EEST)
thread_title: Psykiatria ja eugeniikka

message: Artikkelissa on paljon väitteitä, jotka ovat kyseenalaisia, ja joille ei vaikuta löytyvän suoraa tukea niille merkatuista lähteistä. Artikkeli ei niinkään kuvaa psykiatrian vastaisuutta ilmiönä vaan on itsessään psykiatrian vastainen. Otan työn alle korjata tätä. Onsku9 (keskustelu) 24. helmikuuta 2024 kello 15.59 (EET)
replies: text: Korjailtu, lähteinä oli tosiaan paljolti kontekstistaan irroitettuja sitaatteja ja tarkoitushakuista väärintulkintaa. Poistettu kohdat jotka eivät liity antipsykiatriaan, vaan jotka vain kritisoivat psykiatriaa ja muotoiltu ylipäänsä neutraalimpaan suuntaan.Onsku9 (keskustelu) 24. helmikuuta 2024 kello 17.00 (EET)
thread_title:  Kyseenalainen artikkeli